32001D0040
L 010/75
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2000 година
за изменение на Решение 97/296/ЕО относно определяне на списък с трети страни, от които вносът на рибни продукти за консумация от човека е разрешен
(нотифицирано под номер С(2000) 4086)
(текст от значение за ЕИП)
(2001/40/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне, за преходен период, на временни списъци с предприятия в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 98/603/ЕО (2), и по-специално член 2, параграф 2 от него,
като има предвид, че:
(1)
В Решение 97/296/ЕО на Комисията (3), последно изменено с Решение 2000/674/ЕО (4), се посочват страните, от териториите на които е разрешен вносът на рибни продукти за консумация от човека. В част I от приложението са изброени имената на страните и териториите, обхванати от конкретно решение, а в част II са посочени имената на тези, които отговарят на изискванията на член 2, параграф 2 от Решение 95/408/ЕО.
(2)
Решения 2001/36/ЕО (5) и 2001/39/ЕО (6) на Комисията определят специфичните условия на внос на рибни продукти и продукти от аквакултури с произход съответно от Ямайка и Чешката република. Ямайка и Чешката република следва съответно да бъдат добавени в част I от приложението.
(3)
Поради сериозността на пропуските, констатирани по време на посещението за инспекция в Сейнт Винсент и Гренадини, разрешението за внос на рибни продукти от тази страна не следва да бъде продължавано и поради това тази страна съответно се заличава от списъка в приложението.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение заменя приложението към Решение 97/296/ЕО.
Член 2
Настоящото решение влиза в сила 60 дни след публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 22 декември 2000 година.